
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1047 

27 Νοεμβρίου 1997 


ΠΕΡΙΕΧΟΜΕΝΑ 


ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εισαγωγή στο Χρηματιστήριο Αξιών Αθηνών και διά¬ 
θεση μετοχών της «ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε.» στο προσωπικό. 1 

Πώληση μετοχώντης «ΧΡΗΜΑΤΙΣΤΗΡΙΟ ΑΞΙΩΝ ΑΘΗ¬ 
ΝΩΝ Α.Ε.» κυριότητας του Ελληνικού Δημοσίου σε 
επιλεγμένους επενδυτές. 2 


ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1634 (1) 

Εισαγωγή στο Χρηματιστήριο Αξιών Αθηνών και διάθεση 
μετοχών της «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ 
ΕΙΔΩΝ Α.Ε.» στο προσωπικό. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά 
Όργανα», όπως τροποποιήθηκε με το Ν. 2081/92 (ΦΕΚ 
152 Α/10.9.92) και το ΠΔ 27/1996 «Συγχώνευση των 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ Α 19). 

2. Των άρθρων 1,2,3 καιδτου Ν 2000/91 «Γιατην απο¬ 
κρατικοποίηση, απλούστευση των διαδικασιών εκκαθάρι¬ 
σης, ενισχύσεων των κανόνων ανταγωνισμού και άλλες 
διατάξεις», όπως έχει τροποποιηθεί. 

3. Της υπ' αριθμόν 54/31.5.1990 ΠΥΣ (ΦΕΚ80Α71990) 
για τη σύσταση της Διυπουργικής Επιτροπής 
Αποκρατικοποίησης. 

4. Του άρθρου 22 του Νόμου 2503/1997 (ΦΕΚ 107Α) 
«Διοίκηση, οργάνωση, στελέχωση της Περιφέρειας 
κ.λπ.». 

5. Του άρθρου 27 του Ν. 2081/1992 (ΦΕΚΑ 154), με το 
οποίο προστέθηκε άρθρο 29 Α στον Ν. 1558/1985 και το 


γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού. 

6. Την εισήγηση του Υπουργού Εθνικής Οικονομίας και 
Οικονομικών. 

7. Την από 8 Μαΐου 1997 σχετική απόφαση της Δ.Ε.Α. 

8. Την αριθ. 1107147/1239/0006Α/1996 απόφαση για 
την ανάθεση αρμοδιοτήτων στους Υφυπουργούς Οικονο¬ 
μικών, αποφασίζουμε: 

1. Την εισαγωγή των μετοχών της «ΚΑΤΑΣΤΗΜΑΤΑ 
ΑΦΟΡΟΛΟΓΉΤΩΝ ΕΙΔΩΝ Α.Ε.» στο Χρηματιστήριο Αξιών 
Αθηνών, με αύξηση του μετοχικού κεφαλαίου της κατά 
725.500.000 δρχ. σε μετρητά και διάθεση των 7.525.000 
νέων μετοχών με δημόσια εγγραφή σε θεσμικούς και ι¬ 
διώτες επενδυτές. Η τιμή της διάθεσης θα καθορισθεί α¬ 
πό τους αναδόχους σύμφωνα με τις ισχύουσες διατά- 
ξειςπερί εισαγωγής μετοχών στο Χρηματιστήριο Αξιών 
Αθηνών. 

2. Η «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.» 
δύναται με απόφαση των αρμοδίων οργάνων της να δια¬ 
θέσει με ιδιωτική τοποθέτηση στους εργαζόμενους της έ¬ 
ως 100.000 μετοχές, που θα προέλθουν από αύξηση του 
μετοχικού της κεφαλαίου με ιδιωτική τοποθέτηση προ 
της εισαγωγής στο Χρηματιστήριο Αξιών Αθηνών. Η συμ¬ 
μετοχή του προσωπικού στην ιδιωτική τοποθέτηση θα γί¬ 
νεται στην ίδια τιμή της δημόσιας εγγραφής που θα κα- 
θορισθεί σύμφωνα με την παράγραφο 1, μετά από σχετι¬ 
κή δήλωση εγγραφής των υπαλλήλων. Η πληρωμή των 
μετοχών που θα αναληφθούν από το προσωπικό, θα γίνει 
με προκαταβολή μισθών ύψους έως 800.000 δρχ. ανά υ¬ 
πάλληλο, η οποία θα επιστραφεί εντόκως εντός δύο (2) ε¬ 
τών με επιτόκιο ίσο προς το επιτόκιο του τριμήνου εντό¬ 
κου γραμματίου του δημοσίου. 

3. Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΟΝΙΟΥ ΝΙΚ ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ. 1678 _ . 

Πώληση μετοχών της «ΧΡΗΜΑΤΙΣΤΗΡΙΟ Α-ΙΩΝ ΑΘΗ¬ 
ΝΩΝ Α.Ε.» κυριότητας του Ελληνικού Δημοσίου σε ε¬ 
πιλεγμένους επενδυτές. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΟΝ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά 
Όργανα», όπως τροποποιήθηκε με το Ν. 2081/92 (ΦΕΚ 
152 Α/10-9.92) και το ΠΔ 27/1996 «Συγχώνευση των 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ Α 19). 

2. Του Ν. 2324/95 «Τροποποίηση της νομοθεσίας γιατο 
Χρηματιστήριο Αξιών κ.λπ.», όπως έχει τροποποιηθεί. 

3. Των άρθρων 1,2, 3 και 5 του Ν. 2000/91 «Για την α¬ 
ποκρατικοποίηση, απλούστευση των διαδικασιών εκκα¬ 
θάρισης, ενισχύσεων των κανόνων ανταγωνισμού και άλ¬ 
λες διατάξεις», όπως έχει τροποποιηθεί. 

4. Της υπ’ αριθμόν 54/31.5.1990 ΠΥΣ (ΦΕΚ 80Α/1990) 
για τη σύσταση της Διϋπουργικής Επιτροπής 
Αποκρατικοποίησης. 

5. Του άρθρου 22 του Νόμου 2503/1997 (ΦΕΚ 107Α) 
«Διοίκηση, οργάνωση, στελέχωσητης Περιφέρειας κ.λπ.». 

6. Του άρθρου 27 του Ν. 2081/1992 (ΦΕΚΑ 154), με το 
οποίο προστέθηκε άρθρο 29Α στο Ν. 1558/1985 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

7. Την εισήγηση του Υπουργού Εθνικής Οικονομίας και 
Οικονομικών. 

8. Την από 12 Νοεμβρίου 1997 σχετική απόφαση της 
Δ.Ε.Α. 

9. Το σχετικό Πληροφοριακό Δελτίο. 

10. Την εισήγηση του Χρηματοοικονομικού Συμβούλου. 
11 Την αριθ. 1107 147/1239/0006Α/1996 απόφαση για 

την ανάθεση αρμοδιοτήτων στους Υφυπουργούς 
Οικονομικών, αποφασίζουμε: 

1. Καθορίζουμε τους όρους και τη διαδικασία πώλησης 
μετοχών κυριότητος του Ελληνικού Δημοσίου του 
«Χρηματιστηρίου Αξιών Αθηνών Α.Ε.», ως εξής: 

Το Ελληνικό Δημόσιο ως μοναδικός μέτοχος του ΧΑΑ, 
θα διαθέσει ποσοστό μέχρι 49% των μετοχών που κατέχει 
σε επιλεγμένους επενδυτές, οι οποίοι, σύμφωνα με το 
πρώτο εδάφιο της παραγράφου 2 του άρθρου 2 του Ν. 
2324/1995, όπως ισχύει, μπορούν να είναι μέτοχοι της 
Εταιρείας. 

Η διάθεση των μετοχών θα γίνει με ιδιωτική τοποθέτη¬ 
ση και με τη μέθοδο της υποβολής προσφορών, ώστε να 
σχηματιστεί ένα Βιβλίο Προσφορών. Διαχειριστές του 
Βιβλίου Προσφορών θα είναι οι χρηματοοικονομικοί σύμ¬ 
βουλοι του Δημοσίου. Η διαδικασία του Βιβλίου 
Προσφορών αναμένεται να διαρκέσει 3 ημέρες. Εχουν 
προκαταρκτικά οριστεί οι ημερομηνίες από 10.12.1997 έ¬ 
ως και 1 2.12.1997 (3 ημέρες). 

Η αναλυτική περιγραφή της διαδικασίας υποβολής των 
προσφορών και προσδιορισμού της τιμής διάθεσης πε- 
ριέχεται στο συνημμένο στην παρούσα Πληροφοριακό 
Δελτίο (σελίδες 9 έως 11) που θα διανεμηθεί και στους υ¬ 
ποψήφιους επενδυτές. 

Για την κατανομή των μετοχών και τον προσδιορισμό 
της τελικής τιμής διάθεσης και εφόσον υπάρξει επαρκής 
ζήτηση, θα ληφθεί μέριμνα ώστε να εξασφαλιστεί επαρ¬ 


κής διασπορά μεταξύ των διαφόρων κατηγοριών επενδυ¬ 
τών. Επίσης κατά την κατανομή θα μπορεί να ικανοποιη¬ 
θούν κατά προτεραιότητα και για ορισμένο αριθμό μετο¬ 
χών ανά επενδυτή, οι προσφορές που αναφέρονται είτε 
σε συνολικό ποσό επένδυσης είτε σε συνολικό αριθμό με¬ 
τοχών ανεξαρτήτως τιμής ανά μετοχή που τελικώς θα κα¬ 
θοριστεί. Δεν θα αναληφθεί δέσμευση για αναλογική ικα¬ 
νοποίηση των υποβληθεισών προσφορών. 

Οι υφιστάμενες μετοχές που θα διατεθούν για πώληση 
θα ενσωματώνουν το δικαίωμα συμμετοχής στο μέρισμα 
της χρήσης 1997. 

Ο Υπουργός των Οικονομικών έχει σε κάθε περίπτωση 
την ευχέρεια να αποφασίσει κατά την απόλυση κρίση του 
την τελική τιμή και την κατανομή των μετοχών, να αλλάξει 
τους όρους της διάθεσης ή και να ματαιώσει την πώληση. 

2.0 Προσδιορισμός του εύρουςτωντιμώνδιάθεσηςτων 
μετοχών για την υποβολή των προσφορών έχει ως εξής: 

Το εύρος τιμών διάθεσης των μετοχών, εντός του οποί¬ 
ου θα κινούνται οι προσφορές που θα υποβάλλουν οι ε¬ 
πενδυτές ορίζεται μεταξύ 11.500 δρχ. και 13.000 δρχ. ανά 
μετοχή. 

Μετά το πέρας της διαδικασίας υποβολής των προσφο¬ 
ρών, οι χρηματοοικονομικοί σύμβουλοι θα εισηγηθούν 
στον Υπουργό των Οικονομικών αναφορικά με τον προσ¬ 
διορισμό της τιμής διάθεσηςτων μετοχών. Η τιμή αυτή θα 
μπορεί να γίνει αποδεκτή από τον Υπουργό των 
Οικονομικών, οι οποίος έχει ακόμη την ευχέρεια να δεχθεί 
ή να απορρίψει το σύνολο ή μέρος των υποβληθεισών 
προσφορών. 

Τα συνολικά κεφάλαια που θα συγκεντρωθούν από τους 
νέους μετόχους, μετά την αφαίρεση: 

- των αμοιβών των χρηματοοικονομικών συμβούλων 
(παράγραφος 3 της από 9.6.1997 σύμβασης μεταξύ 
Χρηματιστηρίου Αξιών Αθηνών Α.Ε.. ΕΤΕΒΑ Α.Ε. και 
ΑΕΡΗΑ ΕΙΝΑΝΟΕ Α.Ε.). 

- των δαπανών εκτύπωσης και διανομής του 
Πληροφοριακού Δελτίου, 

- των δαπανών των δημοσιεύσεων των προσκλήσεων 
προς τους επενδυτές και των παρουσιάσεων που θα 
λάβουν χώρα, 

- τυχόν άλλων δαπανών που θα γίνουν για την πραγμα¬ 
τοποίηση της πώλησης των μετοχών, 

θα αποδοθούν στο Δημόσιο κατά την πέμπτη ημέρα α¬ 
πό την ανακοίνωση της τελικής κατανομής των προς διά¬ 
θεση μετοχών στους επενδυτές. 

Η μεταβίβαση των μετοχών, θα πραγματοποιηθεί με την 
υπογραφή των επενδυτών στο Βιβλίο Μετόχων της 
Εταιρείας και την παραλαβή προσωρινού τίτλου, ο οποί¬ 
ος θα αντικατασταθεί εντός προθεσμίας δύο μηνών με ο¬ 
ριστικούς τίτλους. Για το σκοπό αυτό θα εκδοθεί απόφα¬ 
ση του Υπουργού των Οικονομικών στο πλαίσιο της διαδι¬ 
κασίας που προβλέπεται στην παράγρ. 4 του άρθρου 79 
του Ν. 2238/94, η οποία προστέθηκε με το άρθρο 15 πα¬ 
ράγρ. 3 του Ν. 2459/97. 

3. Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




